Rannsókn lögreglunnar á Vesturlandi á eldsvoða sem kom upp í smíðastofu í Brekkubæjarskóla á Akranesi í síðustu viku er á lokastigi. Kveikt var í stofunni. Málið telst upplýst og er nú unnið í samvinnu við barnavernd. Arnbjörg Stefánsdóttir skólastjóri segir atvikið þungbært en engin starfsemi er í skólanum vegna reykmengunar.
Við byrjuðum á mánudaginn og héldum að við gætum verið inni en það var ekki hægt. Við vonumst til að komast inn á mánudag en það verður að koma í ljós. Við allavega bjóðum nemendum og starfsfólki ekki upp á að vera þarna ef loftgæðin eru þannig að það sé ekki hægt.
En hvernig er skólastarfinu þá háttað?
Við fengum strax inni, það vill til að samfélagið á Akranesi stendur þétt saman þegar á reynir. Við fengum inni húsnæði fyrir fyrsta til fjórða bekk þannig þau gátu mætt í staðskóla í morgun. en fimmti til tíundi bekkur er í heimaskóla og það er misjöfn útfærsla á því.